text:
EDITORIÂL – Principi e sostance / VIERZIDURE – Isontino? No, Friûl orientâl / La Fieste dai Popui a Gurize, tra siums e atacs / IL SIVILOT. Conseguencis dal masse cjalt o de arogance? / Un Friuli Doc plui furlan / La Patrie dal Friûl simpri plui sul teritori / Speciâl di VideoTelecarnia su La Patrie dal Friûl e Glesie Furlane / ATUALITÂT – La bataie par difindi l’avignî de scuele di Migjee / Un pôc plui di culture al fasarès stâ miôr ducj… / Riformis dai Ents locâi ancje in mont / I Furlans de Transiberiane / Al è miôr fâ invidie che no pietât / AI 32 DI MAI. Plasê, Sandri Manzoni / Par Gino di Cjaurià, autonomist di viste lungje / IL FERÂL. Paîs e citât / MEDITANTLIS TAL SO CÛR. I ultins a saran prins / CUINTRISTORIE DAL NÛFCENT 1980-1990. Imigrazions, chernobyl, la muart di pre checo placerean: ma il friûl nol molee la rinassite culturâl daspò dai agns dal taramot / Tornâ te tiere dai nonos / LA LETARE. Si è studât il fûc dai Fogolârs / TERITORIS – OMS DI LIBERTÂT. Leonard Peltier e la lote mai finide des primis nazions (Ojibwe) / SLOVENIE. I zovins slovens dal tierç mileni / AUSTRIE. Clanfurt al celebre la gnove leç di minorance / CULTURE – I prodots dal Autun / Umorisim dut furlan pe Maiute Award 2011 / “Patrie Tv” in gracie dal web / TAL ETERE. Furlan in tv. Dulà? / “Us conti une conte…” / Homo Furlanus… e la felicitât? / Serade in musiche par difindi il Tiliment / In Svuizare la tierce edizion di Suns / FURLANS, DIGJITAIT FURLAN – LICÔF. Udine Barcamp / E-MARILENGHE. Il confront in rêt / CABLÂT&CONTENT. Il Troll de lenghe/ LA FABRICHE DAI… LIBRIS. Une tiere siore di specialitâts / Carlo Tolazzi, La salamendrie tal fûc / Te nestre leterature al mancje inmò alc / CONTECURTE. Catine, il mus e la strie / ART-Â. La muse zentîl de Patrie / I CLASSICS – 22. SANT JACUM, LÀ CHE AL FINÌS IL MONT /
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Dree Venier
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


c: text/html

text:
Dopo la presentazion de declarazion dai redits, il contribuent al pues vê bisugne di corezi chel che al à declarât. Par esempli, al pues vê dismenteât di segnâ cierts redits o di scurtâ spesis.
Al è pussibil presentâ il model Unico integratîf dentri dai 30 di Setembar dal an dopo di chel di compilazion de declarazion ordenarie (pai redits dal 2013 la scjadince e je ai 30 di Setembar dal 2015).
La declarazion integrative e pues finî cuntun debit che al larà paiât doprant il model F24, insiemi a sanzions e interès.
Se il contribuent al à presentât il model 730, al pues retificâlu cul 730 integratîf fin ai 25 di Otubar dal an in cors. Però, dome se la declarazion integrative e previôt un rimbors di impueste. E, tant che pal 730 ordenari, al sarà simpri il sostitût di impueste a compensâ il credit in maniere direte te buste paie dal dipendent/pensionât.
Dopo de date dai 25 di Otubar, al sarà simpri pussibil corezi il 730 doprant la metodologjie di prime: Unico integratîf fin ai 30 di Setembar dal 2015.
Se invezit la modificazion al 730 ordenari e gjenere un debit, nol è pussibil elaborâ il model 730 integratîf, ma al larà doprât il model Unico dentri de scjadince dai 30 di Setembar dal an dopo. La impueste in plui dovude in chest câs no vignarà stratignude in buste paie o te pension, ma e sarà paiade in maniere direte dal contribuent doprant il model F24, plui lis sanzions e i interès al tas agjevolât previodûts in câs di raviodiment operôs.
Il raviodiment operôs al è un istitût juridic che al permet al contribuent di regolarizâ in maniere spontanie erôrs fiscâi, paiant il dovût dentri di une date fissade. Il raviodiment al è perfezionât cul viersament contestuâl dai interès pal paiament intardât e di une sanzion limitade, che la sô alicuote e varie su la base dai dîs di intart e dal gjenar di violazion cometude:
– Raviodiment sprint: in câs di intart fin a 14 dîs, la sanzion minime e ven ridote a 1/15 par ogni dì di dilazion dal paiament.
– Raviodiment curt: par intarts fin a 30 dîs, la sanzion e ven ridote a 1/10 dal minim.
– Raviodiment lunc: par intarts superiôrs ai trente dîs, ma dentri dai tiermins di presentazion de declarazion relative al an che e je stade cometude la violazion o, se no je previodude une declarazion, dentri di un an de scjadince dal paiament, la sanzion e ven ridote a 1/8 dal minim.
Par esempli, intal câs di viersament intardât di impuestis, la sanzion minime e je previodude al 30%. Si che duncje, in câs di raviodiment, o varìn chestis sanzions:
– Raviodiment sprint: 0,2% par ogni dì di intart fin al massim di 2,8% intal câs che si pai te decime cuarte dì.
– Raviodiment curt: de decime cuinte dì ae trentesime, la sanzion e sarà al 3%.
– Raviodiment lunc: di là de trentesime dì, la sanzion e passe al 3,75%.. ❚
✒ Marianninna Rocco, Responsabile Fiscâl CAF CISL Udin
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +

robotstxt: allowed

filter: keep


text:
Cassandre, fie di Priam re di Troie, e jere une fantate tant biele che fintremai il diu Apol si jere inamorât di jê. Par concuistâle, Apol i veve dât il podê di fâ profeziis, ma jê no si jere concedude. La vendete dal diu e fo che Cassandre e les indevant a previodi il futûr, ma di chel moment che e ves la male pasche di no jessi mai crodude.
Diviersis a forin lis sôs profeziis su avigniments negatîfs futûrs, ma no forin mai cjapadis in considerazion; par esempli, chê di no acetâ a Troie il cjaval famôs cui vuerîrs nemîs.
Cuant che o leievi dal mît, mi maraveavi simpri de stupiditât di cui che no i crodeve, e la calcolavi tant che une flabe. Cemût jerial pussibil no aprofitâ dai siei amoniments par metisi al ripâr dai berdeis, o ancje dome par cualchi at di prudence?
Stant a Milan, un dai prins teritoris segnâts de infezion pal Coronevirus che si è difondude sedi in Italie che in Europe, o ai podût viodi trop che chest mît grêc antîc al sedi une metafore atuâl in ogni timp.
Di chi, o ai viodût ripeti i stes erôrs di bande di ducj chei colpîts dopo, e no son coventâts a nuie i amoniments e lis preieris che si à cirût di fâ. Prime e rive la sotvalutazion e la cjapade in zîr di cui che al à infets. Dopo a rivin i prins proviodiments, sburtâts dal alarme dai virolics. Dopo cualchi dì che i câs no cressin, viodûts i coscj economics des ordenancis, ve i varis “il teritori no si ferme” (a Milan e in Italie i “aperivirus”), e vie indevant. Ae fin, inevitabile, la esplosion dai câs cu la crisi de sanitât.
Cheste secuence dolorose, tal moment che us scrîf, e je daûr a sucedi in dut il mont, a dispiet dai apei dai Stâts là che il mâl al è rivât prime.
Cassandre: un virus che al viaze a pâr cul Covid-19. ❚


text:
#01 – 61 Il prin di cuatri in dîs agns. Sô mari ’nt veve dome disesiet. Lui, vedran fin a cincuantetrê, al veve maridade une ucraine di vincjevot e vût Aliosha a cincuantesîs. Il casin che i vevin fat lis sûrs! I agns di diference a jerin il mancul, Marisa e Menute si jerin sustadis parcè che Mila e vignive [...]
Tag: Copasse Blu
#02 – Al lôf no i plasin i cisignocs Il bosc al è scûr, chê buinore. Il soreli al fâs fadìe a saltâ fûr dai nûi e un pêl di aiar al svintule lis ramacis. Aromai lis fueis a son dutis par tiere. A moments une surisute e sbrisse fûr de buse e si infrate jenfri il vert dongje dal [...]
#2 – Mascaris Une man i sbassà la cotule sul flanc, daspò si poià a plen suntune clape. Milla e sintì frêt, pluitost che il cjalt di chê manate viziose, ma e riduçà. E scugnive sopuartâ chel “tocje e cerce” ancjemò par un pôc, prime di viodi la cjarte dai bêçs sbrissâ fûr dai lustrins dal costum. Al rivà un [...]


text:
A Vigji lu clamavin cracul pe sô basse stature. Robust e cicinôs si jere salvât de naie, za che lis leçs militârs a esizevin une altece superiôr ae sô. Cuant che al savè che chês leçs lis modificarin par permeti al princip ereditari di sei cjâf dal esercit, va e no va che i vegni un colp: il princip e lui a vevin la stesse taie.
Di fat, a Vigji i rivà la cartuline dal distret militâr. La monture “grîs e vert“ je comedarin ae svelte scurtantji i bregons e lis maniis de gjachete. In caserme si lu viodeve simpri cuntune scove in man. Al passâ di cualchi graduât, in mancjance de sclope, al alçave il bradasc disint: – Fante Luigji deto cracul!
Finide la naie al tornà a cjase. Lavôr no’nd jere. Vigji, al ingravidà une frutate dal paîs. Dôs bocjis di disfamâ. Bisugnave fâ alc, i oms cence lavôr si butavin tal cuintribant, frontieris no mancjavin, bisugnave dome sei svelts, furbos e cence scrupui.
Cul timp lis robis si comodarin, almancul la bocjade no mancjave, ducj i agns al nasseve un frut. Te ostarie cuant che i domandavin: – Vigji, cetancj fruts âstu? – al rispuindeve: – Domandaitji ae femine, e je jê chê che e fâs i conts in cjase, jo o fâs i miei, baste mostrâi lis mudantis, ai nûf mês al rive un frut.
Par vie dal cuintribant, nol veve buinis companiis: al beveve, al porconave e al maledive i siôrs, la glesie e il sisteme sociâl.
I agns a forin passant. Une domenie un famôs predicjadôr al deve il sermon te messe. Vigji, volint sintîlu, si plantà sot dal pulpit.
Il predicjadôr esaltât al diseve: – Se intune cassele di pomis une e je fraide, dutis chês altris a laran laidis.
Vigji al tignive dûr, di bot al sclopà disint: – Che mi cjali, jo o impersoni chê pome sabulide che Lui al descrîf, cundut a chel o ai dôs fiis muiniis di clausure.
Il predicjadôr, che simpri al veve la fersorie pal mani, cence pierdi la eclesiâl calme lu cjalà dret in muse disintji: – Chest al è un segnâl di Diu, lis tôs fiis ti salvaran l’anime cu lis lôr preieris.
di Galliano di Buenos Aires
#778


text:
Leint il so prin editoriâl o vin viodude une atenzion pal element linguistic: metint par ordin lis lenghis dal Friûl al à dit «furlan, sloven, todesc e talian». Roberto Pensa nus spieghe cuale che e sarà la sô linie editoriâl e la sô opinion sui media.
Cemût puartaraial indevant su «La Vita Cattolica» la bataie pai dirits linguistics?
Prime di dut riclamant cui di dovê, une setemane daûr chê altre, a une aplicazion puntiliose des leçs di tutele e de promozion des nestris lenghis locâls, massime par ce che al tocje la scuele e la presince intai mass media. Nol è un lus o une straçarie, cemût che al dîs cualchidun, ma un dirit fondamentâl de persone. In secont lûc, il miôr mût par promovi lis lenghis minôrs al è doprâlis di plui, sedi sul setemanâl che in radio e sul web.
Ce pensial de comunicazion sul web e des pussibilitâts pe vuestre testade?
O sin ae vilie di une grande rivoluzion che, intal zîr di cualchi an, e cambiarà la muse dal mont dai mass media. Par chest, tant che prin at de mê direzion, o ai fate la sielte de integrazion complete des redazions di «La Vita Cattolica» e di «Radio Spazio 103», che cumò a àn no dome che un sôl diretôr, ma ancje un unic prin redatôr, la coleghe Erika Adami che e je ancje la referente di tantis nestris iniziativis di comunicazion in lenghe furlane, tant che par esempli il gjornalin par fantaçuts «Alc&Cè». Il fin al è chel di implementâ dutis lis formis di comunicazion multimediâl, sedi par talian che par furlan, tacant dal portâl informatîf diocesan che al opere za tant che un cuotidian di news e che intal 2009 al à passât in abondance i doi milions di pagjinis visitadis.
Digjitâl terestri o miôr la webTV?
Web e terestri digjitâl no son antitetics: a fevelin la stesse lenghe. Duncje lis frecuencis dal terestri digjitâl a varessin di judâ a puartâ la bande largje dapardut e i contignûts dal terestri digjitâl a varessin di implementâsi a vicende cun chei de web tv. Magari cussì no, i interès economics dal president dal Consei e de sô famee a son daûr a prejudicâ la difusion di internet e de bande largje a vantaç di un model di terestre digjitâl a paiament. O sin l’unic paîs dal mont disvilupât là che, par tacâsi al wi-fi libar intun locâl public, par leç tocje fâsi identificâ dal gjestôr cun tant di cjarte di identitât e di codiç fiscâl.
Secont lui, cualis sono lis gnovis formis di informazion plui eficacis?
O crôt tant inte multimedialitât, e il mieç che le garantìs in mût plui diret e zovevul al è dal sigûr il web. La prevedibile grande difusion dal i-pad e dai siei sucedaneis a cost plui bas e cambiarà intal zîr di 4-5 agns il mût di lei libris e gjornâi. Al sarà un passaç tant delicât: di une bande si puedin inricjî i contignûts e ancje lis fonts di informazion; di chel altri però la dibisugne par ducj di lavorâ cul video, cui coscj relatîfs, e riscje di meti al margjin lis realtâts informativis plui debilis e mancul struturadis.
Lui al è ancje diretôr de radio: ce prospetivis viodial par chest medium?
Di une bande la radio e larà indenant simpri a jessi chel che e je vuê: il mieç principâl di informazion e svagament par cui che al è in moviment o par cui nol pues dedicâ lis energjiis e la atenzion necessariis par lei un gjornâl o par passâlu cul i-pad. Di chê altre bande, la multimedialitât e da gnove linfe e impuartance ai contignûts audio. Aromai tra «la Vita Cattolica» e «Radio Spazio 103» no son plui confins redazionâi e il teren comun al è il web. Il gjornalist al fâs un servizi e lu fâs in trê formis: cuotidian radio, cuotidian web e aprofondiment cul setemanâl. E doman, cuissà, o varìn ancje la web tv diocesane! E no je dome une batude…
Ce pensial di Sapade in Friûl, stant che al è za un paîs de Diocesi di Udin?
In democrazie al decît il popul, e la int di Sapade plui voltis e à dit cemût che le pense: e desidere lassâ il Venit e unîsi ae Regjon Friûl-Vignesie Julie. A fevelin clâr i risultâts referendaris dal passât e il «pols» atuâl de opinion publiche sapadine. Ma par capî cetant che al sedi inlidrisât chest sintiment, il governadôr dal Venit, Luca Zaia, al varès vût di jessi presint ae visite pastorâl resinte a Sapade dal Arcivescul di Udin, bons. Mazzocato, o ae jentrade dal gnûf plevan, l’udinês don Michele Molaro. Ocasions là che si podeve tocjâ cun man il leam storic, culturâl e afetîf dai sapadins cul Friûl. Nol je dome une cuistion di finanziaments, come che al continue a dî cualchi superficiâl.
Christian Romanini
ATUALITÂT – Plui presince des lenghis minôrs tai media............
Leint il so prin editoriâl o vin viodude une atenzion pal element linguistic: metint par ordin lis lenghis dal Friûl al à dit «furlan, sloven, todesc e talian». Roberto Pensa nus spieghe cuale che e sarà la sô linie editoriâl e la sô opinion sui media.


text:
Riformis e cuintriformis di un sisteme a tocs
Prime a forin i apalts di personâl dâts fûr aes cooperativis, po a tacarin a sparî i prins servizis dai ospedâi periferics (al baste pensâ ae fin di Glemone o di Cividât). Ae fin, a faserin saltâ intieris struturis e reparts, tant che il centri nassitis di Tisane, un dai ponts plui dibatûts tra i intervents des riformis sanitariis, che al à scjassade la opinion publiche e al à fat vierzi i voi suntune idee di gjestion cetant lontane a pet dai interès e des dibisugnis dai citadins.
◆ La prime ondade de emergjence pandemiche e à metût in zenoglon un sisteme za par so cont clopadiç e, ae fin, dut il pus ingrumât in agns e agns di tais e mutilazions al è sclopât fûr impestant dute la organizazion.
◆ Lu vin provât ducj, su la nestre piel o su chê dai nestris parincj: servizi vacinazions inesistent, gjavade la vacine cuintri dal covid-19 e chês obligatoriis pai fruts; pronts socors intasâts, timps plui luncs dal passio pes visitis ambulatoriâls, cence fevelâ de assistence tal câs di malatiis plui griviis. Malsigûr e malciert ancje dut il coordenament dai câs di positîfs al infet, daûr de ande statâl, cun indicazions dal dut diferentis tra miedis di base, ospedâi e liniis telefonichis creadis di pueste.
◆ Si varessial rivât a dâi cuintri a cheste situazion e a tornâ a metisi in rie intal periodi di bonât che la pestilence nus à lassât vie pal Istât?
◆ Forsit no, viodût il savoltament gjenerâl in dutis lis struturis, causionât ancje de “cuintriforme” puartade de gnove organizazion dal sisteme sanitari (dal 2019 lis aziendis sanitariis a son deventadis 3, impen des 5 di prime), che si fondarà su Cjasis di comunitât, Ospedâi di Comunitât e Centrâls operativis teritoriâls (Cot), che a varan di jentrâ a regjim dentri dal 2026, cun ducj i dubis lassâts in pîts sui centris periferics, tant che l’ospedâl di San Denêl (za metût in crôs cuant che al jere stât zontât cun Tumieç e cumò inmò piês stant che al è finît sot de Asufc – Aziende sanitarie universitarie dal Friûl centrâl, sot di Udin, adun cun Tisane e Palme).
◆ Purpûr, alc di plui si podeve ancje fâ, stant che i esperts nus vevin metûts in vuaite su la ande de epidemie.
◆ A part lis celebrazions retorichis saludadis a plene pagjine, i nestris “erois” miedis e infermîrs no àn viodût un centesim in plui pal servizi puartât indenant a risi de vite, cussì come che nissun precari nol à cjatade une stabilizazion o un ricognossiment pe sô professionalitât.
◆ Rivade la seconde scjassade, il sisteme dirocât al à tacât a vignî jù tant che un cjistiel di cjartis, cun siopars, autolicenziaments (une buine part rivâts daspò dal oblic de vacine) e tante, masse confusion, che no à sparagnât nancje dirigjents e primaris (a San Denêl intai ultins 2 agns a son lâts vie 6 primaris e no son stâts nomenâts chei gnûfs) e cun disservizis e mancjancis tai confronts dai utents.
◆ Stant ae normative statâl dal 2020, la Regjon e varès vût di indotâsi di puescj jet gnûfs (3500 jets di terapie intensive in dute Italie, 55 in plui in Friûl-Vignesie Julie), ma dal rapuart dal an passât de Cort dai Conts (che za intal 2018 e veve dade une valutazion dal dut negative de gjestion dal nestri sisteme sanitari) al è saltât fûr che, sul 25,7% di jets gnûfs ativâts in dute Italie, inte nestre Regjon a ’nt jerin stâts zontâts dome il 3,6% in plui, cuntune prevision di atuazion de norme dome dentri dal 2027.
◆ Cun di plui, intun verbâl dal Ministeri de Salût suntune ispezion dai ospedâi di Palme e di Gurize vie pal Istât passât, si lei cemût che il cont dai puescj jet al sedi stât fat in maniere indicative, cun falopis intal comunicâ il numar e intal ricognossi chei di medisine di urgjence e chei di terapie intensive. Par no fâsi mancjâ nuie, il rapuart al marche ancje i erôrs inte gjestion dal pront socors, cun pratichis che a podaressin puartâ a slargjâ i câs di infet tra i pazients in spiete. Al ven di pensâ che i doi ospedâi no sedin un câs isolât ma, come che al à confermât Alberto Peratoner, president Aaroi Emac FVG (Associazion anestesiscj rianimadôrs ospedalîrs talians – emergjence aree critiche), a sedin il spieli di un modus operandi de aministrazion regjonâl.
◆ Lis polemichis no si sierin culì, parcè che intune deliberazion de Zonte di fin an (DZR n.1965 dai 23 di Dicembar), forsit intune falope di calcul, al è stât decidût di ridusi il numar di puescj di terapie intensive, par un totâl di 11 in mancul a pet dai 120 che a esistevin prime de pandemie.
◆ Di adalt dai scagns regjonâi, si cîr di bonâ ducj, fasint savê che al è stât fat bon il Plan regjonâl de prevenzion 2021-25 (passe 500 pagjinis), li che, tra i tancj intervents, par dâi cuintri ae mancjance di personâl si podarà cjapâ sù ancje int foreste cun titui di studi no ricognossûts de Union europeane (une misure “urgjente” che no previôt la iscrizion inte liste, come che invezit al jere za sucedût intal 2004).
◆ Par sierâ, intai ultins dîs, la zonte Fedriga e à fat savê che e sarà chê che e invistirà di plui in sanitât inte storie de Regjon. Vie pe legjislature, di fat, a vignaran doprâts 750.217.833 € (la zonte Tondo e veve metût 393.076.172 €, biel che la tant criticade Serracchiani e jere rivade a 211.963.747 €), cuntune part dai fonts che e rivarà dal Pnrr (118,3 milions di euros), in gracie di un acuardi cul Stât. Di cheste sume, a mancjin di spindi ancjemò 473 milions, che a vignaran doprâts in maniere capilâr sul teritori, massime par rinfuarçâ i ospedâi “hub” e “spoke” (tant che chel di Palme, che al deventarà un centri specializât in ortopedie e oculistiche).
◆ Di bogns furlans, nus ven però di pensâ che al sedi dibant cirî di sierâ il cjôt, cumò che i purcits a son bielzà ducj scjampâts. ❚


text:
Tal tinel scûr, di une puarte che si vierç a sclese, al jentre un rai di soreli e e sponte une biele muse di femine ancjemò zovine, dute sbarlufide.
«Rosute, Rosute mê!»
«Ce âstu, Tunine, ce ti isal capitât?»
«Rosute, no lu sai. Mi sint un grop tal cûr. O ai tante pôre».
Cheste Tunine e sarès deventade la mari di S. Luîs Scrosoppi, che di lui Roberto Meroi nus conte la vite in cheste agjiografie di 110 pagjinis, buride fûr des edizions Della Laguna.
Une vore curade la ricercje che e je la fonde dal libri: i vons, la mari che si veve sposade dôs voltis e che e ve ben trê fîs predis, il pari oresin a Udin, galantom, ma tichignôs. I studis di frut e di zovin, il leam une vore fuart cul fradilastri Carli, l’impegn inte Cjase des derelitis, vâl a dî frutis vuarfinis o bandonadis che no vevin nissun puest dulà lâ, il scombati cuintri des burocraziis, la umiltât di lâ a cirî la caritât par podê dâi alc di meti sot dai dincj a chestis frutis, la muart dal fradi, la responsabilitât che e deventà dute sô di tignî in pîts la barache, lis strussiis par comedâ l’edifici e po fânt sù un gnûf, la balfuerie dal ‘48, il passaç di Udin sot de Italie, la istituzion dal cuarp des muiniis de Providence che a vevin la cjame di assisti i malâts di colere e fintremai di cjapâju sù pes stradis, lis preieris, la volontât di jessi umiliât par seguitâ cun ustinazion la vie de perfezion par dute la vite, fin ae malatie finâl e al moment ultin li che i pâr di viodi place S. Pieri di Rome, dute in fieste pe proclamazion di un sant.
Une figure di benfatôr, che al à spindude la vite par fâ dal ben. Lis frutis acetadis inte Cjase a imparavin a lei e a scrivi e dut ce che al coventave par imparâ a deventâ ancje lôr muiniis o bravis massariis, o ben par lâ a marît in maniere dignitose. Pai chei timps no si podeve pretindi di plui.
Chest libri al à il merit, in plui di fânus cognossi miôr chest sant furlan, di dânus une idee avonde precise di ce maniere che e jere la vite un secul e mieç indaûr. Noaltris letôrs dal doi mil o restarìn scaturîts e fintremai infastidîts des pratichis di santitât di pari Luîs (sicu fâsi spudâ in muse…) e setics a lei dai siei miracui: il gran che si moltipliche tal granâr, la fassine umide che e devente secje e pronte par impiâ il fûc, il sac di farine che al rive su la puarte de cjase propit cuant che la panarie e je vueide. Miracui. Che in chê volte a sucedevin par vie che la int i crodeve e che in dì di vuê no sucedin plui, par vie che la int e cjale la television. ❚
Roberto Meroi, Padrut, storie romanzade de vite di S. Luigi Scrosoppi, Edizioni Della Laguna, 2002
Laurin Zuan Nardin


text:
Jessi bogns di cjapâ a model chei altris nol vûl di copiâ, ma insedâ lis buinis pratichis che a àn vût sucès di altris bandis in contescj difarents. Zuan Frau lu à fat cul Olf, cuant che “in materie di politiche linguistiche nol jere nuie”.
Ce model veso sielzût in chê volte?
«O vin cjalât i esemplis di realtâts come la Catalogne e la Bretagne e o vin cirût di lâ a fâ intervents concrets e mirâts sedi sul “status” che sul “corpus” de lenghe, lant a slargjâ sedi lis situazions dulà fâ jentrâ il furlan che i imprescj par podêlu fevelâ in maniere “corete”, stant ancje la bisugne di introdusi in profonditât la grafie uficiâl. O vin fat duncje un plan precîs e organic di intervents che in pôcs agns nus àn fats deventâ, di imitatôrs che o jerin, un model par dutis ches altris minorancis linguistichis talianis, a partî dai sarts. La culture e je cussì: une circolazion di ideis che se a son buinis a vegnin par fuarce robadis, elaboradis e po pandudis intune altre maniere».
Trop impuartant saressial creâ une vere rêt des minorancis europeanis?
«Une vore, e no dome par resons ideâls. In dì di vuê, cu la crisi che nus scjafoie, i finanziaments dal Stât, des Regjons e dai comuns a calaran simpri di plui. Par rivâ a realizâ iniziativis di alt profîl no si pense mai ae Union Europeane. Alì si pues rivâ a vê finanziaments ma bisugne jessi in rêt. Alore ce spietìno a metisi dongje cun chei che a àn lis stessis nestris dibisugnis, i nestris stès problemis? Studiâ chestis tematichis insiemit e meti dongje progjets unitaris nus permetarès di continuâ a fâ azions di politiche linguistiche ancje se il Stât al fos cuintri».
E lis gnovis tecnologjiis? In ce rapuart àno di stâ cu la culture?
«La culture e à di doprâlis, no di ignorâlis. E à di jentrâ tai mieçs di comunicazion dulà che vuê i zovins e no dome a metin la plui part de lôr atenzion. Se la culture furlane no fos buine di travanâ tai smartphone o su facebook, al volarès dî che e je muarte. Ma i tentatîfs che a son stâts fats a dimostrin il contrari: mi impensi dal T9 par furlan presentât in Provincie di Udin o de Vichipedie par furlan, par no fevelâ dai sîts internet e des produzions musicâls e cinematografichis che a fevelin di une lenghe vive che no à nissune voie di disparî».
La prospetive digjitâl e je clare. Ma cemût mai la nestre Regjon ise plene di Museus? No saressie ore di sierândi un pôcs?
«I Museus a son simpri une robe positive se a clamin in vore la cressite di une identitât. Par chest a laressin afidâts aes comunitâts dai paîs che a varessin di autogestîju. In chest moment dispierdi une vore di risorsis par tignî viertis struturis cussì al deventarà un probleme finanziari no di pôc cont. Ma se la comunitât e vûl cjapâsi sù cheste cjame, la motivazion par fâ cressi chescj museus e sarà ancjemò plui penze e i visitatôrs in chê volte a saran di plui».
In ce rapuart stano vuê culture e economie?
«La sponsorizazion no cjale masse ae culture. Lis grandis aziendis e lis bancjis a poin grancj events, forsit. Ma la economie soredut no ten in nissun cont il furlan. In Catalogne par esempli la publicitât si fâs prin di dut in catalan. Achì invezit il reclam par furlan no lu fâs nissun: parcè?» ■
WALTER TOMADA
DI BESSÔI – POLITICHE LINGUISTICHE. Cjalâsi ator par insedâ buinis pratichis............
Jessi bogns di cjapâ a model chei altris nol vûl di copiâ, ma insedâ lis buinis pratichis che a àn vût sucès di altris bandis in contescj difarents. Zuan Frau lu à fat cul Olf, cuant che “in materie di politiche linguistiche nol jere nuie”.


text:
Viviana Mattiussi cun la poesie Lenga di cjera, e à vinçût la Naghena di arint al concors leterari nazionâl Mendrànze N Poejia 2015-2016. La manifestazion e je inmaneade dal Istitut Cultural Ladin Cesa De Jan di Colle S. Lucia (BL) pes lenghis minoritariis ricognosssudis dal Stât talian. In concors a jerin passe cent componiments in viers, scrits par Cimbri, Furlan, Ladin, Grêc, Ocitan, Provençâl, Sart, Sloven e altris. Ogni edizion, trê di lôr a vegnin premiâts cu la Naghena (di aur, di arint e di bronç), ven a stâi l’Eliantus Superbus: une rose di mont.
Une altre sezion dal concors e jere su temis scrits par furlan di arlêfs di scuele. Dentri di uns trente componiments in gare, il secont premi al è lât a I misteris dal Tiliment, vignût da la seconde classe de scuele primarie di Pantianins.
LENGA DI CJERA*
La mê lenga a ven dai cjamps
dai agârs da li cumieris
che nus àn dât pan e peraulis.
E à colôr di claps e cjera
La mê lenga a ven dai prâts
larcs e clârs sot dal soreli
fen seât a stagjonâ
e frutins a grîs cul fros.
E à l’odôr dai graps di fraula
e dal most tal caratel
e di corsis pal vignâl.
A sa il gherp e il dolç dai emui
di urtiçons su pai rivâi
e di cecjis di baraç
e di moris di morâr.
Si spandeva il so rivoc
sot la lobia o tal curtîl
o sul clap di gnot d’estât
a contâ lis novitâts.
E compagn a conta vuê
di pc o di celulârs
dvd, file o motôrs.
A no è vecja la mê lenga
a fevela, a vîf cun nô
su la bocja e insot tal cour.
E à una storia, un lunc passât
ma al è fresc il so sunôr.
Se i savìn cetant che a vâl
a à vigôr par il doman.
* Variante di Pantianins
Viviana Mattiussi, e je a stâ a Pinçan. Laureade in letaris, insegnante, e à passe dîs agns di esperience di condutore di programs radiofonics a Pordenon. E coordene e e presente avigniments culturâi e di poesie, e je letore e animadore in performances che a metin dongje viers, musiche, arts visivis. E je stade premiade in concors poetics sedi regjonâi che nazionâi. E à puartât indevant e publicât ricercjis su storie, memorie popolâr, substrât culturâl preindustriâl di Pantianins, li che e je nassude. ❚
✒ Redazion
Premi ladin di poesie a Viviana Mattiussi............
Viviana Mattiussi cun la poesie Lenga di cjera, e à vinçût la Naghena di arint al concors leterari nazionâl Mendrànze N Poejia 2015-2016. La manifestazion e je inmaneade dal Istitut Cultural Ladin Cesa De Jan di Colle S. Lucia (BL) pes lenghis minoritariis ricognosssudis dal Stât talian. In concors a jerin passe cent componiments in viers, scrits par Cimbri, Furlan, Ladin, Grêc, Ocitan, Provençâl, Sart, Sloven e altris. Ogni edizion, trê di lôr a vegnin premiâts cu la Naghena (di aur, di arint e di bronç), ven a stâi l’Eliantus Superbus: une rose di mont.


text:
Domenie ai 22 di Avrîl a Vençon si ricuardarâ pre Antoni Beline, tal cuint aniversari de muart.
L’apontament al è aes 5 dopomisdì li de cjase dulà che al è nassût e dulà che e vignarà metude une targhe comemorative.
Po dopo, te sale Bertrant, dongje dal Domo si presentarà il DVD realizât di VideoTeleCarnia par cont di “La Patrie dal Friûl” e “Glesie Furlane”: La Fabriche dai Predis, videointerviste di pre Antoni Beline in ocasion de presentazion dal libri, publicât tal 1999.
La serade si sierarà in Domo aes 6 e mieze cu la Messe par pre Antoni Beline, o come che lu cognossevin a Vençon, pre Pieri Massangat.
Domenica 22 aprile a Venzone (UD) si ricorderà pre Antoni Beline, nel quinto anniversario della sua scomparsa.
L’appuntamento è per le 17.00 presso la sua casa natale dove verrà scoperta una targa commemorativa.
In seguito, presso la sala Bertrando, accanto al Duomo, si presenterà il DVD realizzato da VideoTeleCarnia per conto di “La Patrie dal Friûl” e “Glesie Furlane”: La Fabriche dai Predis, videointervista a pre Antoni Beline in occasione della presentazione del libro, pubblicato nel 1999.
La serata si concluderà in Duomo alle 18.30 con la Messa per pre Antoni Beline, o come lo chiamavano a Venzone, pre Pieri Massangat.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Lucan
Marc Aneu Lucan (par latin Marcus Annaeus Lucanus; Cordove, ai 3 di Novembar dal 39 - Rome, ai 30 di Avrîl dal 65) fo un poete Roman antîc.
Biografie[cambie | modifiche il codiç]
Nassût a Cordove di une sûr di Seneche, al lè a stâ a Rome che al jere ancjemò un fantulin; chi al studià cun mestris innomenâts, come il rigorôs stoic Aneu Cornût, che lu turà sù educantlu a la intransigence e ai valôrs de vecje republiche, e po al continuà a Atene. Tornât te capitâl, al vignì amì di Neron, che al cjantà tal 60 in ocasion dai Neronia, i zûcs che al veve metût sù l'imperadôr par imitâ chei olimpics. Però in curt a larin in rotis, probabilmentri par vie des ideis republicanis e pôc in linie cu la politiche dal imperi che nol jere dificil cjatâ tai prins ilbris che al veve publicât dai Pharsalia, ancje se lis biografiis antighis, che no a son propite il Vanzeli, fevelin dal risintiment di Lucan cuant che Neron jere lât vie biel che lui al declamave siei viers o de invidie dal imperadôr pe sô braure te poesie. Tal 65 Lucan fo tirât dentri la conzure dai Pisons (lis biografiis antighis no van di conciert: si leç che nol jere propite dentri dal dut e ancje che al jere tant infogât che al lave atôr a sigurâ di volê jessi il prin a passâ Neron cu la lame). Cuant che e vignì fûr la trame, al saltà fûr ancje il non di Lucan, che al fo cjapât e, secontri des biografiis, si refudà cun dignitât par cetant timp di denunziâ i compagns o ben al tacà subit a displeâ ducj i nons che i saltavin tal cjâf, implorant e sconzurant e suplicant; dut câs, ae fin i madraçs che i saltavin tal cjâf ju spudà ducj, cence sparagnâ nancje la mari, almancul stant a Suetoni e Tacit, ancje se chê puare femine no vè fastidis. Vêr o no, no i zovà masse, parcè che lu volevin copâ distes; alore lis biografiis contin che si metè a indetâ al pari cualchi amendament pal so poem, simpri i Pharsalia, e po a cjantâ viers su di un soldât che al murive dissanganât; po si disvenà e al passà ancje lui.
La poesie[cambie | modifiche il codiç]
Cence contâ tantis robis che al scrivè di zovin ma che a son ladis piardudis, Lucan la è innomenât pal so poem su lis vueris civîls fra Cesar e Pompeu, che à non Pharsalia (I acjadiments di Farsâl) e Bellum civile (La vuere civîl). Al metè dentri ducj i valôrs di rigôr stoic e di tacament ae vecje tradizion republicane che al veve supât dal mestri Aneu Cornût e tai circui che al frecuentave. Difat chel poem è dut une polemiche: cuintri l'imperi, che al jere nassût propite par colpe des vueris civîls, oponût ae tradizion di libertât de republiche; cuintri i vizis de sô ete di decjadince, fie ancje chê di chês vueris, oponude aes virtûts sublimis e ai saldissins valôrs dai pûrs omps de republiche, come Caton uticens, e dai stoics plui inflessibii, ancjemò come Caton; cuintri lis vueris civîls, che a vevin puartât vie chel antîc mont che al veve tant a cjâr, rapuartantsi ai cjants de pâs des Georgichis di Virgili; cuintri Virgili, che al veve cjantât mîts che a vignivin de Grecie invezit di avodâsi ae storie di Rome; cuintri i poetis cha a vevin miôr fâ viers corints e fluits che no fruçonâts e plens di efiets scjassôs, come i plaseve a lui. Difat il so jere un stîl fogôs di piçulis frasis plenis di concets e di efiets, unevore baroc, inspirât ae oratorie e orit di colôrs macabris, dut travanât de voie di stupî metint dongje peraulis in maniere ardite e cun inmagins fuartis, propite in fraterne cul gust asian che al jere di mode in chê volte. I libris a son dîs, ma l'ultin si ferme a la improvise, probabilmentri çoncjât adun cu la vite dal poete; probabilmentri al voleve lâ indenant fin ae muart di Cesar, vadì al svindic di chê di Pompeu e di Caton midiant il pugnâl di Brût.
Bibliografie[cambie | modifiche il codiç]
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
Leams esternis[cambie | modifiche il codiç]
- Lucano, treccani.it


text:
VANZELI DA L’INFANZIE
Jentrade
1 1 Une vore di lôr a àn za cirût di meti adun une storie dai fats sucedûts framieç di nô, 2 cussì come che nus ai àn contâts chei che ju àn viodûts cui lôr vôi fin dal principi e ch’a son i servidôrs de peraule. 3 Instès però ancje jo, dopo di vê studiade ben ogni robe fin dal imprin, mi soi rissolût a scrivi dut par ordin, sâr Teofil, 4 par che tu vedis une cognossince precise a rivuart di chês robis che tu sês stât inscuelât.
Profezie de nassite di Zuan il Batiste
5 Tal timp di Erode, re de Gjudee, al jere un predi di non Zacarie, de classe di Abie, ch’al veve cjolte une femine de gjernazie di Aron, di non Elisabete. 6 A jerin ducj i doi juscj denant di Diu, a rispietavin cun scrupul ducj i comandaments e i precets dal Signôr, 7 ma no vevin fruts; di fat Elisabete e jere sterpe e ducj i doi a jerin za indenant cui agns.
8 Al capità però che, intant che lui al jere daûr a funzionâ di predi denant di Diu te volte de sô classe, 9 i tocjà, daûr l’usance des funzions dai predis, di jentrâ tal santuari par ufrî l’incens. 10 Intant dut il popul al jere difûr ch’al preave, te ore che si ufrìs l’incens. 11 Alore i comparì un agnul dal Signôr, in pîts a gjestre dal altâr dal incens. 12 Viodintlu, Zacarie si scaturì e al cjapà un grant spavent. 13 Ma l’agnul i disè: “No sta vê pôre, Zacarie, che la tô preiere e je stade scoltade. Di fat la tô femine Elisabete ti parturissarà un frut e tu i metarâs non Zuan. 14 Al sarà la tô gjonde e la tô contentece; anzit a saran in tancj a gjoldi par vie ch’al è nassût. 15 Di fat lui al sarà grant denant dai vôi dal Signôr; nol bevarà ni vin ni bevandis ch’a scjaldin, ma al sarà colmât di Spirtu Sant fin dal grim di sô mari. 16 Al tornarà a menâ dal Signôr lôr Diu une vore di fîs di Israel. 17 Al cjaminarà denant di lui cul spirt e cu la fuarce di Elie, par ripuartâ i cûrs dai paris viers dai fîs e i ribei a la sapience dai juscj, par preparâi al Signôr un popul ben disponût”. 18 Ma Zacarie i disè al agnul: “Cemût mai podaraio cognossi dut chest? Di fat jo o soi vieli e la mê femine e je za indenant cui agns”. 19 I rispuindè l’agnul: “Jo o soi Gabriel e o stoi denant di Diu. O soi stât mandât par fevelâti e par puartâti cheste biele gnove. 20 Ve, tu deventarâs mut e no tu podarâs plui fevelâ fintremai inte dì che a capitaran chestis robis, parcè che no tu âs crodût a ce che ti ài dit; ma tal timp just dut al rivarà al colm”.
21 Intant il popul al spietave Zacarie e si dave di maravee pal fat che si intardave masse tal santuari. 22 Cuant che al saltà fûr, nol rivave a fevelâ cun lôr; alore a capirin che tal santuari lui al veve vude une vision. Ur faseve segnâi, ma nol rivave a fevelâ.
23 Scjadût il timp dal so servizi, al tornà cjase sô. 24 Dopo di chei dîs Elisabete, la sô femine, e cjapà sù ma e restà platade par cinc mês, disint: 25 “Ve ce ch’al à fat par me il Signôr in chescj dîs che si è voltât a cjalâmi, par tirâ vie la mê vergogne denant de int”.
Profezie de nassite di Gjesù
26 Tal sest mês, Diu al mandà l’agnul Gabriel intune citât de Galilee che i disin Nazaret, 27 li di une fantate, imprometude a un om di non Josef de cjase di David: la fantate e veve non Marie. 28 Al jentrà li di jê e i disè: “Ave, plene di gracie, il Signôr al è cun te”. 29 Sintint chestis peraulis e restà spauride e si domandave ce ch’al podeve volê dî un salût di chê sorte. 30 Ma l’agnul i disè: “No sta vê pôre, Marie, parcè che Diu ti à a grât. 31 Ve, tu cjaparâs sù tal to grim e tu parturissarâs un frut. Tu i metarâs non Gjesù. 32 Lui al sarà grant e i disaran Fi dal Altissim; il Signôr Idiu i darà la sente di David, so pari, 33 e al regnarà su la cjase di Jacop par simpri e il so ream nol finissarà par mai”.
34 Alore Marie i disè al agnul: “Cemût sucedaraial dut chest, dal moment che jo no cognòs om?”. 35 E l’agnul i rispuindè: “Il Spirtu Sant al vignarà jù sore di te e la fuarce dal Altissim ti cuvierzarà cu la sô ombrene. Chel ch’al nassarà, i disaran sant, Fi di Diu. 36 E ve che Elisabete, tô parint, e à cjapât sù ancje jê un frut seben ch’e je viele, e jê che le crodevin sterpe e je za di sîs mês; 37 di fat nol è nuie che Diu nol puedi fâ ” . 38 Alore Marie e disè: “Ve la sierve dal Signôr: che mi sucedi seont la tô peraule”. E l’agnul si slontanà di jê.
La visite di Marie a Elisabete
39 In chei dîs Marie si metè in viaç e e lè di presse de bande des monts, intune citât di Gjude. 40 E jentrà in cjase di Zacarie e e saludà Elisabete. 41 E ve che, a pene che Elisabete e sintì il salût di Marie, il frut i saltà tal grim. Alore Elisabete si colmà di Spirtu Sant 42 e e disè a dute vôs: “Benedete tu fra lis feminis e benedet il frut dal to grim. 43 Ma parcè mi sucedie cheste, che la mari dal gno Signôr e vegni propit chi di me? 44 Di fat ve che, a pene che il to salût al è rivât tes mês orelis, il frut mi à saltât di gust tal gno grim. 45 E benedete chê ch’e à crodût che si colmàs ce che i jere stât dit dal Signôr”.
46 Alore Marie e disè:
“ La mê anime e cjante la grandece dal Signôr
47 e il gno spirt al gjolt in Diu, gno salvadôr ,
48 parcè che al à tignût cont de umiltât de sô sierve .
Ve, di cumò indenant
dutis lis gjenerazions mi disaran furtunade.
49 Parcè che Chel ch’al pò dut mi à fatis grandis robis,
e sant al è il so non,
50 e passe di gjenerazion in gjenerazion la sô misericordie
par chei che lu temin.
51 Al à metût in vore il so braç plen di fuarce,
al à dispierdûts i supierbeôs cu lis lôr trainis.
52 Al à butâts jù i potents des lôr sentis
e al à puartât in alt i umii.
53 Al à jemplâts di robe i afamâts
e al à parât indaûr a mans scjassant i siôrs.
54 Al à socorût Israel, so servidôr ,
visantsi de sô misericordie,
55 come che ur veve imprometût ai nestris paris
pal ben di Abram e de sô dissendence ,
par simpri”.
56 Marie e restà cun jê un trê mês; po e tornà cjase sô.
Nassite di Zuan il Batiste
57 Intant a Elisabete i spirà il timp par parturî e e parturì un fi. 58 La int dal borc e i parincj a sintirin che il Signôr al jere stât splendit te sô misericordie cun jê, e si indalegravin cun jê.
59 Sui vot dîs a vignirin a circuncidi il frut. A volevin metii non Zacarie, il non di so pari. 60 Ma sô mari si intrometè disint: “No, il so non al sarà Zuan”. 61 I rispuinderin: “Ma nol è nissun de tô parintât ch’al vedi chest non”. 62 Alore i faserin di moto a so pari ce non ch’al voleve metii. 63 Lui al domandà une breute e al scrivè parsore: “Il so non al è Zuan”, e ducj a restarin maraveâts. 64 In chel si viergè la sô bocje e si disgropà la sô lenghe: al fevelave benedint Diu. 65 Ducj chei ch’a jerin li a restarin scaturîts e par dute la regjon des monts de Gjudee si fevelave dome di chestis robis. 66 Chei che lis sintivin, lis tignivin tal lôr cûr e si domandavin: “Ce no saraial di chest frut?”. Di fat la man dal Signôr e jere cun lui.
67 Zacarie, so pari, si colmà di Spirtu Sant e al tacà a profetâ:
68 “Benedet il Signôr, Diu di Israel ,
parcè che al è vignût a viodi e a sfrancjâ il so popul,
69 al à fate vignî fûr par nô une fuarce di salvece
te cjase di David, so servidôr,
70 come ch’al veve imprometût
par bocje dai siei sants profetis di une volte:
71 salvece dai nestris nemîs
e des mans di chei che nus odein .
72 Cussì al à vude remission dai nestris paris
e si è visât de sô sante aleance,
73 dal zurament fat a Abram , nestri pari,
74 di dânus a nô, dopo di vênus liberâts des mans dai nemîs,
il mût di servîlu cence pôre, 74 in santitât e justizie
denant di lui par ducj i nestris dîs.
76 E a ti, frut, ti disaran profete dal Altissim
parcè che tu larâs denant dal Signôr a preparâi la strade ,
77 par fâi cognossi al so popul la salvece
midiant de remission dai pecjâts,
78 in gracie dal boncûr dal nestri Diu,
che midiant di lui al vignarà a viodi di nô un soreli di adalt,
79 par fâur lûs a chei ch’a son tal scûr
e te ombrene de muart,
par indreçâ i nestris pas su la strade de pâs”.
80 Intant il frut al cresseve e si rinfuartive tal spirt. Al vivè in regjons desertis fintremai inte dì ch’al veve di pandisi a Israel.
Mt 1,18-25


text:
Un tacagn al veve bisugne di fâsi visitâ di un miedi. Intant che al spietave te anticjamare al viôt un avîs che al dîs: “Prime visite trente mil francs, la seconde la metât”.
Al jere la prime volte che al lave di chel miedi e alore al studie il truc par sparagnâ un franc.
Cuant che e ven la sô volte, al jentre e al dîs: «Ve che o soi di gnûf achì jo, siôr dotôr!»
Chel lu fâs disvistî, lu visite come che Diu al comande e po i dîs: « O podês lâ.»
«Ma cemût» si smaravee chel altri «no mi daial nissune medisine?»
«Ah, par chel» al dîs il miedi «continuait la cure che us ai dade chê altre volte!» ❚
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
_Mandi nono!
Mandi frute, sêstu cul gno pronevodut, vuê?
_Sì, nono, o sin lâts a un cors di babywearing!
Bevi ce?
Babywearing, nono!
Bevi tal veri? No isal masse piçul? Parcè no i compristu un biberon come ducj?
No: Baby-wearing! “Baby” come “frut”, “wearing” come “vistî, meti intor”. Al è…
Sì, sì, lu ai capît: al è inglês. Ma no tu varâs mighe bisugne di un cors par vistî il picinin? Lu sai fâ ancje jo: tu i metis une tutute, e sot il body. Viodistu? O cognòs une peraule inglese ancje jo.
_Bravissim, nono, ma cul babywearing no ti insegnin a vistî il frut, ma a metiti il frut intor.
Âstu di doprâ il gno nevodut come un vistît?
_Ma no! Tu lu metis intor, parsore dai vistîts, involuçât intune fasse. E covente par puartâlu ator, come che a fasin in Afriche.
Ma puare frute, no vevistu i bêçs par comprâ un birocin? Tal regali jo!
_Ma sì, o ai ancje il birocin, ma mi plâs di plui puartâlu inte fasse. E lui al sta ben parcè che al sta tacât di sô mari: al è come un figoteç. Al è ancje di voghe, vuê. Cumò i studis a son in favôr dal maternage a alt contat.
Mateâ a fâ ce?
_No mateâ, maternage! Al è il mût di jessi mari. Tu puedis jessi une mari plui severe e distacade, e lassâ vaî to fi par fâlu indurmidî, o une mari a alt contat, fâ il babywearing, il cosleeping…
Co… ce?
_Cosleeping, nono: al è come dî “bed sharing”!
Be… ce? Ma mi stâstu cjolint ator?
_Bed sharing: durmî insiemi cul frut, tignîlu tal jet cun te.
Ma coventie meti un non forest? Cjale che i jets ju vevin bielzà inventâts cuant che o jeri piçul jo. No vês mighe inventât voaltris cemût fâ fruts. Spiete un moment… No tu varâs mighe un non gnûf ancje par chel?
_Ma no, nono! A son lis teoriis pedagogjichis che magari a vegnin de Americhe e alore si clamin par forest.
Sint: a mi il gno nevodut mi plâs nostran e no forest. Se propit tu âs voie di mateâ par fâlu bevi tal veri, fasilu almancul par furlan.. ❚
✒ Bete Di Spere
NO SON PERAULIS PAR VECJOS. Babywearing............
_Mandi nono!


text:
Tescj di lei e di scoltâ, ilustrazions di cjalâ e di gjoldi e storiis di discuvierzi e di tornâ a contâ. Dut chest si cjate dentri di Tieris Antighis, Peraulis Incjantadis, un progjet editoriâl, metût adun de associazion “Lenghis dal Drâc – Amîs di Onde Furlane” cul jutori de ARLeF, che al met in contat il Friûl cu la Europe, su la fonde de narative popolâr.
Lis publicazions a saltin fûr de colaborazion tra Carli Pup, che al à metût dongje i tescj e ju à adatâts e voltâts là che al coventave, e Guido Carrara e Lussia di Uanis, che a àn fatis lis ilustrazions. Cun lôr, a àn lavorât ancje Giulia Spanghero, pe grafiche, e Aida Talliente e Michele Polo, pes leturis regjistradis tai cd in zonte dai libris.
Ogni volum al ten dongje dôs contis compagnadis di une schede di aprofondiment dedicade a lenghis, teritoris e argoments de narazion. Tal prin libri, Il re che al duar, a ‘nd è une dal Gales e une slovene, tal secont – Il frut scambiât – al è un confront tra Scozie e Friûl e tal tierç, che il so titul al è La nuvice incjantade, a son une conte basche e une furlane.
Par savênt di plui: www.ondefurlane.eu/amis e lenghisdaldrac@gmail.com. (Marco Stolfo) ❚
Tieris antighis e peraulis incjantadis............
Tescj di lei e di scoltâ, ilustrazions di cjalâ e di gjoldi e storiis di discuvierzi e di tornâ a contâ. Dut chest si cjate dentri di Tieris Antighis, Peraulis Incjantadis, un progjet editoriâl, metût adun de associazion “Lenghis dal Drâc – Amîs di Onde Furlane” cul jutori de ARLeF, che al met in contat il Friûl cu la Europe, su la fonde de narative popolâr.


text:
Legjislazion e programs
Si presentin chenti la legjislazion e i documents che a rivuardin l’insegnament de lenghe furlane e eventuâls notis di riflession o di coment sul argoment, aprovâts o ancje nome proponûts par chest intindiment.
Si cjatin ancje programs didatics fats bogns des istituzions competentis o ancje nome proponûts cun chest fin.
Dentri tes sotsezions a son informazions su Leçs aprovadis, Programs didatics e Propuestis di leç e di normative che a mostrin un panorame a nivel legjislatîf par cognossi ce che lis leçs a permetin di fâ tal cjamp dal insegnament; a nivel di programazion par lavorâ in maniere organiche e buine daûr de interpretazion des normis; a nivel propositîf par furnî elements valits par meti jù tescj di leçs o par inviâ metodologjiis operativis tun setôr fondamentâl e delicât tant che chel de scuele. Fondamentâl al risulte dâ des diretivis unichis in maniere che lis scuelis a vedin des indicazions uficiâls di bande dai orghins regjonâi specifics e cun chestis meti in pîts ativitâts che a vadin daûr di modalitâts ricognossudis, fissant obietîfs, nivei di aprendiment e sistemis di valutazion in maniere di permeti un insegnament eficaç de lenghe furlane e soredut in lenghe furlane.


text:
Intai ultins vincj agns i Fogolârs in Argjentine a son stâts testemonis di une tindence di slontanament di dute une gjenerazion che si pues clamâle «intermedie» par fatôrs che a son stâts diviers. Intal stes timp e à proliferât une vore di materiâl di leture e audiovisîf prodot par furlan, che nol è stât viodût sedial parcè che chei che a podevin leilu no jerin plui, o che pe mancjance di spazi nol jere facil di jessi consultât,.
Doi agns indaûr, il nestri cjâr president Emilio Crozzolo al à vût la preocupazion di sistemâ dut chest materiâl par podê mostrâlu intune biblioteche. Par fâ chest, al à rivât a otignî un contribût de Provincie di Udin, midiant dal ent «Friuli nel Mondo». Magari cussì no, par un incident capitât intal mes di Jugn, Emilio nus à lassât, ma il progjet al è lât indevant.
La biblioteche de Famee furlane di Buenos Aires (420 socis) e varà 1200 libris (la plui part par talian), rivistis ma ancje imprescj multimediâi pe comunicazion di vuê (un projetôr HD e un computer, Internet e une videoteche cun diviers DVD): lûc dulà puartâ indevant lis nestris lidrîs cui gnûf imprescj che nus permetin di continuâ a fâ i nestris cors di lenghe furlane e cognossi la nestre storie.
Chê biblioteche che vuê si à bisugne, no je la stesse che e coventave agns indaûr. Parcè che vuê, e scuen jessi cun di plui une nâf che nus puedi puartâ tal Friûl, o miôr, che e puedi puartânus il Friûl dongje, cu la sperance che al servissi a dutis lis gjenerazions par tirâ dongje chei che a son l’avignî e continuâ il percors tacât ai 6 di Novembar di 1927, cuant che la prime comission e meteve adun nons come Baseggio, Rimati, Caligaro, Ventruscolo, Ridolfi, Cattaruzzi, Del Negro, Di Gaspero, Mattiussi e Tinunin. Intes primis riunions che si davuelzevin li de sartorie di Atilio Conte a cirivin di cjatâ une sede proprie, cjatade l’an dopo. E nasseve cussì «La None dai Fogolârs»: il prin Fogolâr fûr di Italie.
(Eduardo Dino Baschera)
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Liste dai presidents di seç
Utents principâi: citadins eletôrs.
Normative di riferiment principâl: L. 21.03.1990 n. 53
Descrizion dal servizi: la Liste des personis idoniis pal ufici di president di seç eletorâl e je tignude de Cort di Apel di Triest. Par inzornâ periodichementri cheste liste, dentri dal mês di Otubar di ogni an, i citadins iscrits tes listis eletorâls, che a àn i recuisîts di idoneitât, a puedin domandâ di jessi inserîts te Liste presentant domande scrite al Sindic sul model disponibil li dal Ufici eletorâl.
Il Responsabil dal Ufici eletorâl, sigurât che chel che al fâs domande al à i recuisîts di leç, al comuniche i nominatîfs ae cancelarie de Cort di Apel e al inzorne la relative Liste.
A ogni consultazion eletorâl la Cort di Apel e nomine un President par ogni seç eletorâl e a ‘nt trasmet l’elenc al Sindic pe notifiche.
In câs di impediment grâf a cjapâ l’incaric l’interessât, dentri di 48 oris de notifiche, al à di dânt comunicazion al Sindic che lu sostituìs midiant la Cort di Apel.
Prime dal insedament dal Ufici eletorâl, il President di seç al sielç un segretari di sô fiducie tra i iscrits tes listis eletorâls dal Comun cuntun titul di studi no inferiôr al diplome di scuele medie superiôr.
Inte ocasion di dutis lis consultazions eletorâls chei che a fasin funzions li dai uficis eletorâi (presidents di seç, scrutinadôrs, segretaris di seç, rapresentants di liste) a àn dirit di stâ a cjase dal lavôr par dute la durade des operazions relativis. Chescj dîs di assence dal lavôr a son considerâts a ducj i efiets dîs di ativitât lavorative. Il President di seç al certifiche la partecipazion aes operazions de sezion eletorâl di ducj chei che a àn funzions tal lôr ufici di sezion.
La certificazion al President e ven lassade dal Responsabil dal Ufici eletorâl. Ai components dai seçs eletorâi che a risultin vê partecipât di fat aes operazions dai seçs in ocasion des consultazions eletorâls, al spiete un onorari che al costituìs rimbors pes spesis fis forfetari no no sogjet a ritignudis o impuestis e no concorin ae formazion de base imponibile ai fins fiscâi daûr dal tierç come dal art. 9 de leç n. 53 dai 21 di Març dal 1990.L’impuart di chest onorari al varie a seconde de tipologjie de consultazion eletorâl.
Eventuâi recuisîts domandâts:
• jessi iscrits tes listis eletorâls dal Comun;
• vê il titul di scuele medie superiôr.
No puedin esercitâ lis funzions di President e Segretari:
• i dipendents dal Ministeri dal Interni, des Puestis e Telecomunicazions e dai Traspuarts;
• chei des Fuarcis Armadis in servizi;
• i miedis provinciâi, i uficiâi sanitaris e i miedis condots;
• i segretaris comunâi e i dipendents dai comuns assegnâts o comandâts a prestâ servizi tai uficis eletorâi comunâi e, in câs di consultazions regjonâls, ancje ducj i dipendents de regjon e di ents regjonâi (L.R. 20/68 e L.R. 27/73);
• i candidâts aes elezions che par chei si vote.
Documents di presentâ: alegâ ae domande fotocopie de cjarte di identitât.
Eventuâl modulistiche di doprâ: modul furnît dal Ufici eletorâl; si pues domandâ une copie ancje vie fax 0432-765235 o pûr discjamant il model alegât diretementri dal sît dal Comun di Talmassons.
Eventuâi tiermins pe presentazion: ai 31 di Otubar di ogni an.
Timps pe erogazion: l’inzornament de Liste e ven fate dentri dai 31 di Dicembar.


text:
Se o fasès une domande a un austriac – e o ai fat propit cussì – su ce che i ven iniment par prin in mert ae musiche in Austrie, mi rispuindarès Mozart e Falco e vonde. Ducj a cognossin la musiche etniche austriache: la musiche tipiche in dute la regjon alpine, de Gjermanie fin ae Italie, Svuizare e Slovenie, cu la armoniche, lis vacjis e monts tal sfont e il tipic cjant jodler. Il record dal mont tal «jodeln» cence interuzion (Dauerjodeln) lu à realizât, tal 2003, il stirian Roland Roßkogler di Krieglach, cun 14 oris e 37 minûts.
Ma musiche e Austrie a son ancjemò une vore di plui: lant indaûr te storie asburgjiche si cjatìn denant di un vêr Musikland. Ricercjis che a metin sot la lint la impuartance de musiche, a fevelin di riflès positîfs ancje sul cjamp economic, politic diplomatic e turistic. La epoche di aur e jere dal sigûr la sume des fuarcis gjeniâls tai decenis tor dal 1800 (dal 1780 al 1828, an de muart di Schubert), che a àn formât il classicisim vienês o «Wiener Klassik».
Il sucès e il talent fûr di misure di Mozart, Haydn, Schubert, Lanner, Johann Strauß, Bruckner, Mahler, che ducj a jerin austriacs, e Beethoven e Brahms che a vevin lis lidrîs a Viene, si spieghin propit cul caratar multinazionâl dal imperi.
La braure dal Burgenland: Liszt e Haydn_ Un prodot de multinazionalitât al è il compositôr di musiche romantiche dal secul XIX e il pianist plui virtuôs di ducj i timps, Franz Liszt – o, in ongjarês, Liszt Ferenc –. Al nassè a Raiding (ongjarês Doborján, cravuat Rajnof) tal Burgenland, intun paîs storichementri abitât de minorance cravuate.
La mari todescje austriache di Krems, il pari ongjarês di Presburc: lui si declarà ongjarês, i libris di storie todescs e austriacs lu nomenin tant che grant austriac o todesc. Ma chi no je finide la cuistion: secont il storic di musiche slovac Miroslav Demko (Franz Liszt compositeur Slovaque, 2003), Liszt al jere slovac. Alore, František List.
Liszt si sintive ongjarês parcè che la etnie slovache no jere ricognossude, une minorance tasude. La domande tor la sô divignince e je masse ingropade e nus contize di une mignestre di nazionalitâts che si cjatavin inte viere monarchie. Vuê Liszt al è un simbul fuart, soredut pe identitât de minorance ongjarese in Austrie.
TERITORI – AUSTRIE. Musikland graciis ae sô storie multiculturâl............
Se o fasès une domande a un austriac – e o ai fat propit cussì – su ce che i ven iniment par prin in mert ae musiche in Austrie, mi rispuindarès Mozart e Falco e vonde. Ducj a cognossin la musiche etniche austriache: la musiche tipiche in dute la regjon alpine, de Gjermanie fin ae Italie, Svuizare e Slovenie, cu la armoniche, lis vacjis e monts tal sfont e il tipic cjant jodler. Il record dal mont tal «jodeln» cence interuzion (Dauerjodeln) lu à realizât, tal 2003, il stirian Roland Roßkogler di Krieglach, cun 14 oris e 37 minûts.


text:
In taule cun ducj i oms
Stant che no podìn tirâsi indaûr de grande sfide o clamâsi fûr, nol reste che frontâle te maniere plui razionâl e inteligjente. Inte dialetiche fra lis esigjencis de mondialitât e chês de localitât, si sparìs tant sierantsi tal propi scus che lassantsi gloti in maniere passive des gramulis inesorabilis dal grant ingranagjo.
La soluzion, utopistiche tant che si vûl ma uniche, e je chê di cjapâ simpri plui cussience dal nestri valôr e dal nestri dirit-dovê di partecipâ al distin dal mont in maniere paritarie o almancul dignitose. In taule cun ducj e nol sot de taule o tal plat. Chest al è pussibil dome se il procès di mondializazion al cjaparà sostance des tantis culturis e lenghis che a son un patrimoni straordenari de umanitât. Plui grande e sarà la diviersitât e plui benefiche e benedete e sarà l’unitât. E chest la scuele no pò no savêlu e tignîlu presint. Une buine ocasion par riscatâsi e par paiâ debits pesants, ingrumâts di tant timp cun int che no mertave.
Dimension locâl e mondiâl
Se nô o volìn fâ une operazion inteligjente, o vin di rivâ a armonizâ la dimension locâl, la dimension statâl e la dimension mondiâl. A son lis trê lenghis e culturis che ogni frut normâl al rive a paronâ cun estreme facilitât. Fâ sparî la prime lenghe, come che si sta fasint di simpri, e je une operazion di stupiditât e di pigrizie, cun riflès negatîfs tant su la culture dal stât che su la culture e lenghe de comunitât mondiâl.
Storicamentri al è dimostrât che i damps plui spaventôs, dal pont di viste culturâl e politic, no son nassûts des lenghis e des culturis dai popui, des nazionalitâts, des minorancis, ma des lenghis, des culturis, des ideologjiis plui o mancul inventadis e sbaladis dai stâts nazionaliscj, che a àn metût confins arbitraris e innaturâi, dividint e sbregant culturis e nazionalitâts autentichis, creant minorancis e semenant ostilitât e spirt di rivendicazion.
Il procès di mondializazion al podarès vê un esit splendit ancje cence lis lenghis e lis culturis dai stâts. Nol podarès però trascurâ lis lenghis e lis culturis dai popui, al di là dal numar e de fuarce economiche di chei che lis fevelin.
Un confront sistematic
La tematiche e je grande e ogni argoment al vierç un altri argoment, ogni anel al è peât a un altri anel di cheste cjadene lungje come la storie e largje come il mont. Parcè che ogni popul e ogni culture e je clamade, condanade a frontâ chestis cuistions e a cjatâ une soluzion che e rispuindi a lis esigjencis de propie identitât e de comunicazion cun chês altris identitâts e culturis. No si pò inludisi di distrigâ intune cunvigne une tematiche simpri vierte e simpri di risolvi. Nô o podìn dome cirî di fâ un’opare di conversion, tal sens di invertî la marce che o vin doprade fin cumò.
O vin di fâlu cun cussience, cun coragjo, cun grande libertât interiôr e cun rispiet profont di chel popul e di chê culture che la scuele e je clamade a servî e a onorâ. […] Cuant che il frut al savarà cjaminâ cu lis sôs gjambis e si sintarà sigûr, al podarà frontâ in maniere positive e feconde ancje altris contignûts, altris contescj, altris ricjecis, che si reonzaran al so cence umiliâlu e rapinâlu dal so patrimoni.
Bilenghisim folkloristic
Fevelant di bilenghisim, si à di vê l’onestât inteletuâl e morâl di dâi a la lenghe minorizade almancul il stes puest de lenghe uficiâl dal stât. Nol è serio ni dignitôs doprâ la lenghe furlane in maniere sporadiche, episodiche, folkloristiche, a indian vie. Tant mancul in funzion de lenghe taliane. Se no vin cheste onestât e cheste clarece di obietîf, lassìn stâ dut e continuìn come prime, come simpri. No sin culì par fâ apostolât, par salvâsi l’anime, par fâ une buine azion come i scouts.
Il testament di un mestri e predi
O sieri cuntune racomandazion, une sorte di testament spirtuâl che un mestri e predi al faseve a la sô int. Tra l’altri al à operât propit di chestis bandis che si cjatìn a discuti di chescj problemis. Fevelant a la sô int ur diseve: “Se o volês rompi la trie de sotanance e de puaretât economiche e psicologjiche, studiait, studiait plui che o podês, che no si sa mai avonde. Ma o volarès dîus un’altre robe: studiait la vuestre storie, la vuestre gjeografie, imparait la vuestre culture, sgarfait tes vuestris lidrîs. Il singul si salve cul popul e il popul si salvilu dome nudrint la sô anime e nudrintsi de sô anime. Massimanentri cumò che a disin che l’om al è universâl, che al va su la lune e che si à di vierzisi al inglês. Vierzêtsi magari al cinês, ma restait ce che o sês, cul savôr de vuestre culture e de vuestre storie, supant il miôr che di ce che i vuestris vecjos us àn lassât inte lôr sapience cuinçade di esperience e di sanc, par che il nestri popul cjargnel e furlan al puedi contâ, te grande famee dai popui, la sô storie e la sô liende. A glorie di Diu e a bon savôr di dut il mont…Un predi e un mestri che a cjacarin la lenghe de int a fasin dome il lôr dovê. Un predi e un mestri che no cjacarin la lenghe de int a son cuintri di vualtris, a son di chê altre bande. Fevelâ la lenghe de int al vûl dî sposâ la tiere de int e la sô culture, batisi par un avignî dignitôs e libar, dâi onôr a di cheste grande tradizion che nus à insegnât a fâ sù paîs, glesiis, robe in clap e in len e in fier, a cjantâ vilotis che ti fasin sclopâ il cûr e ti jemplin l’anime… Alore us torni a dî: batêtsi pe culture, domandait une culture furlane, pratindêt predis e mestris che a capissin i vuestris fruts e vualtris. E no stait a vê pôre che a restin indaûr. Cuant che un canai al à lis fondis su la sô tiere, si sint sigûr e al pò frontâ il mont intîr. Se invezit nol à une culture sô, al scugnarà lâ adimprest di chei altris ma e sarà simpri robe foreste. Robe par comparî, o par fâsi ridi ma nuie di plui”.
✒ pre Antoni Beline
IL FERÂL. Cence pôre............
In taule cun ducj i oms


text:
Home Burgenland Burgenland (31) Kärnten (106) Niederösterreich (264) Oberösterreich (257) Salzburg (132) Steiermark (217) Tirol (127) Vorarlberg (71) Wien (405) Eisenstadt-Umgebung Antau Bruckneudorf Bruxelles Eberau Eisenstadt Eisenstadt-Umgebung Gerersdorf-Sulz Großpetersdorf Güssing Hornstein Jennersdorf Jois Königsdorf Kukmirn Neckenmarkt Neuberg im Burgenland Neudörfl Neufeld an der Leitha Neusiedl bei Güssing Oberwart Parndorf Siegendorf Stegersbach Wiesen Zemendorf | Search: Design
Sort by
Filtered By
Related services
-
P Not evaluated yet Add to My list Added
-


text:
Il teatri in lenghe? Une ricjece. Di salvâ, prime che al sedi masse tart. “Nô furlans o vin un mût dut nestri di contâ lis nestris emozions, lis nestris esperiencis, di cognossi il mont, di dâi vôs. Lu fasìn cuntune lenghe vere. Cence furlan, che al ven fevelât simpri di mancul, o varìn di doprâ une lenghe che no je plui relazionade cul nestri cuarp, cu la nestre tiere”. Ce fâ? “E covente la volontât politiche, e de int”. Nol à dubis Alessandro Di Pauli, atôr, regjist e autôr di tescj teatrâi par furlan e, cun Tommaso Pecile, di “Felici ma furlans”, la innomenade serie televisive che e conte l’om furlan di vuê e la sô bataie cuotidiane par cirî la felicitât. E cumò, cun Anna Gubiani, motôr di une gnove iniziative che e rivuarde il teatri in Friûl: “Scritôrs e scrituris in cjistiel”, une rassegne di dramaturgjie contemporanie tal cjistiel di Sant Pieri di Ruvigne, che e à par protagoniscj i autôrs teatrâi plui significatîfs de regjon. Nassude di une idee dal laboratori “Matearium” di Di Pauli e Gubiani, che indi àn firmât la direzion artistiche, la manifestazion e à il patrocini di Comun di Ruvigne e Agjenzie regjonâl pe lenghe furlane, e il supuart di Bcc Friûl centrâl e Academie “Nico Pepe”, Academie sperimentâl teatri de Cjargne, Anà-Thema Teatro, Associazion teatrâl furlane, Biblioteche Guarneriane, Bottega Errante, Compagnie teatrâl di Ruvigne, Comunitât culinâr dal Friûl, Consulte “Ruvigne e jude Ruvigne”, Css, Ert, Pro Loco di Ruvigne, Teatro Club Udin.
Sedis apontaments in dut, dai 14 di Mai ai 4 di Lui, “pensâts par cui che al vûl imparâ a scrivi tescj teatrâi o ju scrîf za e al à voie di miorâsi, ma ancje par cui che al è interessât a capî miôr il mont dal teatri, sbisiant tai segrets di cui che il teatri lu fâs di agns”, al dîs Di Pauli. Doi i incuintris par setemane in cjistiel, ducj aes 8 e mieze di sere. A ogni autôr a saran dedicadis dôs seradis: une lezion di introduzion (il martars), li che si frontarà un aspiet specific de scriture teatrâl e l’incuintri cul autôr (la joibe), che al fevelarà dal so lavôr. Si tache cun Paolo Patui (ai 14 e ai 16 di Mai), po a vignaran Giuliana Musso (ai 21 e ai 23 di Mai), Paolo Sartori (ai 28 e ai 30 di Mai), Eva Geatti (ai 4 e ai 6 di Jugn), Carlo Tolazzi (ai 11 e ai 13 di Jugn), Sarah Chiarcos (ai 18 e ai 20 di Jugn), Teatrino del Rifo (ai 25 e ai 27 di Jugn) par sierâ ai 2 e ai 4 di Lui cul Teatro Incerto. “Ma, stant che int che e scrîf pal teatri a ‘nd è une vore in Friûl – al dîs Di Pauli -, o stin za pensant di fâ une seconde edizion de manifestazion”.
Informazions, iscrizions e abonaments sul sît www.matearium.it.
✒ Erika Adami
Salvâ il teatri in lenghe cuntun viaç tal mont de scriture teatrâl tal cjistiel di Ruvigne in sedis apontaments............
Il teatri in lenghe? Une ricjece. Di salvâ, prime che al sedi masse tart. “Nô furlans o vin un mût dut nestri di contâ lis nestris emozions, lis nestris esperiencis, di cognossi il mont, di dâi vôs. Lu fasìn cuntune lenghe vere. Cence furlan, che al ven fevelât simpri di mancul, o varìn di doprâ une lenghe che no je plui relazionade cul nestri cuarp, cu la nestre tiere”. Ce fâ? “E covente la volontât politiche, e de int”. Nol à dubis Alessandro Di Pauli, atôr, regjist e autôr di tescj teatrâi par furlan e, cun Tommaso Pecile, di “Felici ma furlans”, la innomenade serie televisive che e conte l’om furlan di vuê e la sô bataie cuotidiane par cirî la felicitât. E cumò, cun Anna Gubiani, motôr di une gnove iniziative che e rivuarde il teatri in Friûl: “Scritôrs e scrituris in cjistiel”, une rassegne di dramaturgjie contemporanie tal cjistiel di Sant Pieri di Ruvigne, che e à par protagoniscj i autôrs teatrâi plui significatîfs de regjon. Nassude di une idee dal laboratori “Matearium” di Di Pauli e Gubiani, che indi àn firmât la direzion artistiche, la manifestazion e à il patrocini di Comun di Ruvigne e Agjenzie regjonâl pe lenghe furlane, e il supuart di Bcc Friûl centrâl e Academie “Nico Pepe”, Academie sperimentâl teatri de Cjargne, Anà-Thema Teatro, Associazion teatrâl furlane, Biblioteche Guarneriane, Bottega Errante, Compagnie teatrâl di Ruvigne, Comunitât culinâr dal Friûl, Consulte “Ruvigne e jude Ruvigne”, Css, Ert, Pro Loco di Ruvigne, Teatro Club Udin.


text:
IL SORELI, LA ATMOSFERE, LA NATURE
Te prime setemane dal mês il soreli si cjate jenfri l’ecuinozi de Vierte e il solstizi de Istât e e va indevant la sô corse celeste viers il solstizi di Jugn, scjaldant aromai in maniere slargjade. Il cicli stagjonâl al è te sô plenece e al pant dut il so sflandôr. La vite vegjetâl e chê animâl a prolifichin e dut al è plen di vivôr.
VORIS DAL CICLI AGRARI
Prin sfalç des jerbis tai prâts e, une volte (dal Sietcent ae seconde metât dal Nûfcent), timp di arlevament dai bigats su lis gridelis. A tachin lis sborfadis tai filârs des vîts cul sulfât di ram e si spontin i butui. Tai orts lis feminis a semenin intal zovin di lune lis ortaiis a produzion estive, saladis, lidrics, indiviis, savôrs, carotis, bledis, e a tornin a plantâ intal vecjo di lune ai, pomodoros, melanzanis, capûs, verzis, pevarons, selinos, cardis, puars, cudumars, cucins, cauliflôrs e basili. In zardin si rinvasin in contignidôrs plui grancj plantis e rosis, si curin i tapêts di jerbe cun coltadis di pueste e si netin i cjanâi li che a corin lis aghis. Te cjanive si controle ancjemò l’andament dai vins e la temperadure dal ambient cu fâ cori aiar di pueste, intant che si da la plene tignint costante la aghe tes bots. ❚
Mario Martinis
IL GRANT LUNARI DAL FRIÛL. Mai............
IL SORELI, LA ATMOSFERE, LA NATURE


text:
#03 – Un amì fedêl Il vint crudêl mi gjave chel pôc di cjalt che o ai ancjemò ator, e la cinise e svole lizere cheste gnot. Ma cemût soio rivât a chest? Cui crodino di jessi chescj… maledets par lassâmi fûr masse timp? A zenâr, pardabon! “Indrì, no tu puedis fâ ce che tu vuelis, ancje se al è [...]
Tag: Passarute
03_Nulôr Il timp al bat. Un altri dì al va vie. Sierât te sô preson scure, un dì daûr di chel altri, cence timp di inacuarzisi che za i à lassât te schene. La lûs no je neancje un ricuart lontan. No le insumie, no le mancje. Cui voi sierâts, e je une vite che al cîr une robe che [...]
#7 – Zirâ jenfri la int A jerin agns che no i capitave di sintîsi cussì. Malcuiete e un tichinin avilide. Un pinsîr gnûf al veve nassût di bessôl: polsâ par un moment, cjapâ timp dome par jê. Ma ce fâ? Dulà lâ? Dilunc dal an, dome a Fevrâr e Otubar e podeve permetisi di zirâ jenfri la int. Ridi [...]


text:
#18 – Dutis lis rosis ch’a mi regalin
Lis rosis a son la mê passion. Lu son di simpri, di cuant che di frute mi sentavi su la jerbe verde dal prât dongje de glesie, puest ch’al faseve sintî sigure mê mari ch’a mi lassave li par une mieze ore. Cumò lu sai ch’a restave a cjalâmi de lobie di chei dal Muini, intant ch’a cjacarave cun Adeline. Ma di piçule par me chei moments a volevin disi fidance, pâs e libertât.
No passavi chei minûts a cori come lis frutis de mê etât, ma o restavi sentade, ferme, a contâ i tips di rosis che o rivavi a viodi.
Cussì cumò mi plâs che la int che i vuei ben mi puarti flôrs tes ricorencis o pûr a sorprese.
Il gno om al sa che ce che o ai miôr a son lis ortensiis, e lui mi ‘ndi puarte di ducj i colôrs: cheste e je la carateristiche che plui mi colpìs. Ma forsit a son lis mês preferidis parcè che mi cjapavi cure di lôr fûr de cjasute che jo e lui o vevin a Mueç, e che nus faseve di base par tantis cjaminadis.
A rindimi contente, di chê gjonde ch’a ti fâs ridi a bocje spalancade, a son lis rosutis ch’a mi puartin lis gneçutis, ch’a rivin corint chi di me vosant, e mê brût i cor simpri daûr disint: «No si pâr bon!»
Arianna e Agnese, cussì si clamin, mi regalin propit chei flôrs che o fissavi di frutine: margaritis, pestelacs, violis, dut ce ch’a cjatin sui prâts prime di rivâ chi di me.
Serenele, la mê miôr amie, invezit, no fâs câs a lis rosis ch’a mi compre, no si intint di plantis: mi jemple di garofui, ciclamins, gjenzianis ch’a mi dîs: «Li ai cjoltis vignint jù di Claut, ta chê buteghe ch’a ti plâs a ti.»
Jê, dome lis gjenzianis lis sa cognossi, chês altris par jê… une e vâl chê altre. Propit chest mi comôf, l’at, il volê fâmi contente cence scugnî sintîsi obleade a cirî il parcé di chel at.
Ma nissune plante e je impuartante come lis daliis ch’a mi puartin lis mês dôs fiis adun, che a àn finalmentri fat la pâs dopo trente agns di musis lungjis e pocjis peraulis. Chês daliis a son lis solis che o rivi a sintî il profum, chi, doi metris sot tiere, profum di fidance, pâs e libertât.
di Real Cocâl
#1193


text:
LIBRI I
Il just, l’om propit furtunât
1 1 Furtunât l’om che nol va daûr dal consei de int triste,
che no si ferme su la strade dai pecjadôrs
e che te congrèghe de int cence sintiment no si sente,
2 ma te leç dal Signôr si console
e la sô leç dì e gnot al rumie.
3 Al è come un arbul plantât ad ôr des aghis,
cjamât di pomis te stagjon juste
e lis sôs fueis no colaran par mai;
a laran in puart dutis lis sôs voris.
4 No cussì ve, no cussì pe int triste:
a son come il stranc che l’aiar lu sparnice.
5 Par chel i triscj no rezaran intal judizi
e nancje te cunvigne dai juscj i pecjadôrs.
6 Parcè che il Signôr al cognòs ben il troi de int juste,
ma la strade dai triscj e va in ruvine.


text:
Il dirit ae autodeterminazion, lis mobilitazions pai dirits di fonde, i referendums pe indipendence, la soluzion dai conflits. Il 2014 in Europe, massime pes minorancis e pes nazionalitâts, al è un an impuartant. Dut chest al è saltât fûr za sul imprin, a tacâ dai 11 di Zenâr stâts, cuant che a Bilbao e je stade une manifestazion grandiose, cun passe 130mil personis che si son dadis adun par domandâ ‘Giza Eskubideak, Bakea, Konponbidea’, ven a dî ‘Dirits umans, pâs, soluzion dal conflit’. In place a jerin i rapresentants di ducj i partîts bascs, de EAJ-PNV (Partît nazionalist basc) aes fuarcis progressistis ‘abertzales’ Eusko Alkaratsuna, Aralar, Sortu e Alternatiba, e di diviersis organizazions sindicâls.
Il corteu al veve ancje chê di rilançâ la cuistion dai dirits dai prisonîrs politics bascs, argoment di une manifestazion programade za timp indaûr e improibide de bande di un judiç spagnûl, e par chest, cemût che al à declarât il puartevôs di Sortu, Pernando Barrena, e je deventade une manifestazion a pro de difese de libertât di opinion e di espression. E je stade ancje une gnove dimostrazion de volontât di pâs e justizie tal Paîs Basc che e je sot dai voi di dut il mont.
Une altre cuistion che e je simpri vierte tal Stât spagnûl e tocje chel che in Catalogne al ven clamât il dirit di decidi, ven a dî la celebrazion dal referendum su la autodeterminazion domandât des fuarcis sovranistis, CiU, ERC, ICV-EUiA e CUP, che a metin adun la maiorance dai elets dal Parlament catalan. Il referendum al varès di davuelzisi ai 9 di Novembar di chest an, ma il guvier di Madrid lu considere incostituzionâl.
Un vôt pe indipendence che impen si fasarà par sigûr al è chel de Scozie: l’apontament al è pai 18 di Setembar. Pal Partît nazionâl scozês e pai Verts, che a son a pro de indipendence, votâ a pro al vûl dî vierzi la strade par vê une Scozie miôr.
La cuistion de autodeterminazion e tocje ancje il Tirôl dal Sud, là che ai 12 di Zenâr stâts la Süd-Tiroler Freiheit (SF) e à fat indenant i risultâts di une consultazion inmaneade de bande di chel partît. La iniziative no à valôr legâl ma e je avonde significative, stant che a àn votât, par pueste o par internet, passe 61mil di lôr (il 300% dai 20mil vôts cjapâts de SF tes ultimis elezions regjonâls) e il risultât a pro al è stât dal 92,17%. ❚
✒ Marco Stolfo
FRIÛL EUROPE. 2014, Odissee pai dirits............
Il dirit ae autodeterminazion, lis mobilitazions pai dirits di fonde, i referendums pe indipendence, la soluzion dai conflits. Il 2014 in Europe, massime pes minorancis e pes nazionalitâts, al è un an impuartant. Dut chest al è saltât fûr za sul imprin, a tacâ dai 11 di Zenâr stâts, cuant che a Bilbao e je stade une manifestazion grandiose, cun passe 130mil personis che si son dadis adun par domandâ ‘Giza Eskubideak, Bakea, Konponbidea’, ven a dî ‘Dirits umans, pâs, soluzion dal conflit’. In place a jerin i rapresentants di ducj i partîts bascs, de EAJ-PNV (Partît nazionalist basc) aes fuarcis progressistis ‘abertzales’ Eusko Alkaratsuna, Aralar, Sortu e Alternatiba, e di diviersis organizazions sindicâls.


text:
Fin ai 3 di Dicembar lis candidaturis a “Giovani di Pre.gio”
Al è timp fin ai 3 di Dicembar par presentâ lis candidaturis al premi “Giovani di Pre.gio”, ricognossiment istituît chest an dal Comun par premiâ i fantats e lis fantatis pai risultâts in ambit scolastic, dal volontariât e dal sport. Tre a son lis categoriis dai ricognossiments. Une sezion e je indreçade ai zovins des scuelis secondariis di secont grât de citât. I dirigjents dai istitûts scolastic a puedin proponi i nons di un o doi arlêfs. Une altre sezion e je indreçade al privât sociâl par premiâ i zovins tra i 14 e i 29 agns. Lis candidaturis a puedin sei presentadis di associazions culturâls, di volontariât, di promozion sociâl e de comunitât. L’ultin ambit al è chel dal sport. Il ricognossiment al va ai zovins tra i 14 e i 19 agns. Lis candidaturis a puedin sei presentadis di associazions, federazions sportivis e ents che a promovin il sport. Pal premi la aministrazion comunâl e met a disposizion 10 mil euros. Ogni bant al previôt 6 ricognossiments.


text:
EDITORIÂL – I profetis a àn simpri reson, ancje se al somee di no / VIERTIDURE – L’Udin no si discut / Frico o bandiere? / RICUART. Mandi Uaine, campion ancje fûr dal balon / DI BESSÔI – SCUELE. Par vinci, une scuele a furlan vie / SCUELE. Prin di dut al ven il mestri / SARDEGNE. Sarts arûts, prin di dut / UNIVERSITÂT. Universitât dal Friûl tra lis primis par inovazion / SOLIDARIETÂT. Solidarietât furlane a Gjenue / TV FRIÛL E CJANÇONS. Ce ti metistu intor? / GLESIE FURLANE – IL FERÂL. Ce frico cun chel Zico / APONTAMENTS. Prossim incuintri / MEDITANTLIS TAL SO CÛR. La frutine sul palc / GRIGNEI DI STORIE. La impuartence di un non / INTERNAZIONÂL. Il Dalai Lama in Friûl / FRIÛL EUROPE. Percors europeans pai students / LADINIE. Ce meti sù? / SLOVENIE. Undis citâts storichis adun par fâ cognossi i lôr tesaurs / AUSTRIE. Esplorâ la diversitât des lenghis / TUTELE. Ducj, o cuasit, cidins sui dirits linguistics / FURLANS, DIGJITAIT FURLAN. Arlef on line / CINE & TEATRI & ART. La republiche de Cjargne contade di Marco Rossitti / CINE & TEATRI & ART. Lis nevrosis dai “Visin di cjase”/ TAL ETERE. SIF in Onde / MUSICHE. Premi Friûl 2012 / MUSICHE. Leterature on the air / CJARGNE. Avocats in moviment / CJARGNE VIVE. Cressi: gnûf circul a Çurçuvint Disore / CUSINE. Asêt in taule? / LA FABRICHE DAI… LIBRIS. Erotisim e ironie di Francesca Gregoricchio / Alessandra Kersevan (par cure di), Amalârs, antologjie de leterature furlane, Udin 2001 / Leturis pal Istât / CONTECURTE. Sisto e i cavalîrs / RIFLESSION – 5. Identitât e universalitât inte Bibie / MUSEUS. Glück Auf: sperìn di saltâ fûr / LETARIS. A coventin doi partîts furlans / IL SIVILOT. Bogns e triscj? /
*** I articui a son disponibii fracant sul titul. Buine leture.
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
A son dîs agns di cuant che pre Antoni nus à lassâts, timp indulà che si à scugnût usâsi a no cjatâ pui lis sôs Olmis su La Vite Catoliche (si clamave cussì la rubriche che al veve, ndr), ni viodi la lûs piade al prin plan de canoniche di Visepente. Ma chest al è l’aspiet pui prosaic dal om, la presince fisiche. Lant sul trassendent, pre Antoni al reste une vore ben presint. Lis ideis no son smamidis, anzit a son une vore atuâls, come se a fossin scritis îr di sere: un fat che al fâs scrupulâ su la sô capacitât di analisi de realtât. Mai soluzions za prontis, ma provocazions a cirî cun atenzion une leture atualizade dal mont indulà che o vivìn e de nestre relazion cun chel stes. Cussì, ta chestis celebrazions di pre Antoni nus reste la sô memorie come om e lis sôs ideis profetichis che si cjapin sot braç. La memorie e je chê afetive de int che lu à cognossût e vivût; lis intuizions a son il sô passepuart pe storie, la sô imortalitât in tal mont dai oms.
Une serie di iniziativis in chest sens si son metudis dongje, cun tancj protagoniscj de vite culturâl furlane, e di tante int. O vin di fâ atenzion al concet di celebrazion, parcè che si preste a une strumentalizazion facile. Pre Toni stes al citave pre Checo cuant che al diseve che il podê ti da cuintri; cuant che nol rive, ti compre; se nol rive nancje li, ti dopre. Pre Antoni al reste un pont di riferiment fuart par cui che lu lei sedi cul cûr che cul cjâf; al sburte ae coerence fuarte, indulà che il compromès nol pues jessi une scuse par stâ cun ducj, ma par sielzi cun fuarce une posizion radicâl, ma mai fondamentaliste, sierade. Par chel, il pericul di un pre Antoni “ecumenic” che al va ben a ducj al è un pericul reâl.
Il troi di chês olmis, di chel cjaminâ intal mont, nus è stât mostrât, che dîs agns dopo al reste une ereditât cjapade sù di tancj di lôr che no à di jessi doprade par metile tune scansie di un museu, ma che e resti come che lui, o crôt, le vedi simpri interpretade: vive in int vive.
✒ Mauro Della Schiava
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +